સામગ્રી: મૂળ મુદ્દો જસ્ટિસ ડી. કે. ત્રિવેદી કમિશનના અહેવાલને ગૃહમાં રજૂ કરવાનો હતો જે બિનસંસદીય ધમાલમાં વધુ એક વખત ધરબાઈ ગયો. 

2008માં ગુજરાત સરકારે અમદાવાદના મોટેરા સ્થિત આવેલા આસારામ આશ્રમના ગુરુકુળમાં અભ્યાસ કરતા દિપેશ અને અભિષેકનાં અપમૃત્યુની તપાસ કરવા અને સત્ય બહાર લાવવા માટે ગુજરાત હાઇકોર્ટના નિવૃત જજ ડી કે ત્રિવેદીનું પંચ રચ્યું હતું. 

આ પંચે જુલાઈ 2013માં તેનો તપાસ અહેવાલ રાજ્યના ગૃહવિભાગને સોંપી દીધો છે. તેમ છતાં તે આજદિન સુધી વિધાનસભા ગૃહમાં રજૂ થયો નથી. 

રાજકીય પક્ષોની મિલીભગતનો આક્ષેપ

કમિશન સમક્ષ દિપેશ અને અભિષેકના વાલીઓ વતી હાજર રહેલા વકીલ એસ. એચ. ઐયરે એવો આક્ષેપ કર્યો હતો કે બન્ને મુખ્ય રાજકીય પક્ષોની મિલીભગતથી આટલા ગંભીર પ્રશ્નનો જવાબ રાજ્ય સરકાર પાસેથી મળ્યો નથી. 

તેમણે ઉમેર્યું હતું કે ત્રીજી જુલાઇ 2008ની મોડીરાતથી ચાર જુલાઈની વહેલી સવાર વચ્ચે બન્ને બાળકો આશ્રમની અંદર આવેલાં ગુરુકુળમાંથી ગૂમ થયાં છે.

પાંચ જુલાઈના રોજ તેમના મૃતદેહ આશ્રમની પાછળ સાબરમતી નદીના પટમાંથી મળ્યા ત્યારે દિપેશના શરીરના અંગો ન હોવાનું જાણવા મળ્યું હતું.

આ તરફ અભિષેકના શરીરના તમામ અંગો પુરાવા હતા. તે જ કારણોસર શંકા ઉપજી હોવાનું જાણવા મળ્યું છે અને એવી આશંકા વ્યક્ત કરાઈ છે કે આ મૃત્યુ આકસ્મિક ન હતું. 

રાજ્ય સરકારે કમિશન નિયુક્તિનું જાહેરનામું બહાર પાડ્યું હતું. 

તેનાથી પણ વધારે અગત્યનો મૂદ્દો એ હતો કે સરકારને કમિશને એ ભલામણ કરવા કહ્યું હતું કે રાજ્ય સરકારે શું પગલાં ભરવા જોઈએ જેથી ભવિષ્યમાં આવી ઘટના ટાળી શકાય.

કમિશનના ટર્મ્સ ઍન્ડ રેફરન્સને ટાંકતાં ઐયર ઉમેરે છે, "આ અહેવાલ માત્ર દિપેશ-અભિષેકના મૃત્યુ પૂરતો સિમિત નથી."

"તમામ બાળકોના ભવિષ્ય સાથે સંકળાયેલો હોય તો પછી સરકાર શા માટે આ અહેવાલ પર બેસી રહી છે, શા માટે તેને વિધાનસભા ગૃહમાં રજૂ કરી તેના પર ચર્ચા કરવા તત્પર નથી. શું તેને બાળકોના ભવિષ્યની ચિંતા નથી?"

તેમણે આ અહેવાલને વહેલામાં વહેલી તકે ગૃહમાં રજૂ કરવાની માંગણી કરી છે. તથા જે સૂચનો થયા હોય તેના અમલ માટે જરૂર પડે તે કાયદો લાવવાની માગણી કરી છે, જેથી ભવિષ્યમાં અન્ય કોઇ બાળક સાથે આવી ઘટના ન બને. 

અત્રે એ નોંધવું જરૂરી છે કે રાજ્ય સરકારે જુલાઇ 2008માં કમિશનની રચના કરી હતી, કમિશને તપાસના અંતે 2013માં અહેવાલ તૈયાર કરી રાજ્ય સરકારને સુપ્રત કર્યો, તે દરમિયાન  કુલ 200 જેટલા સાક્ષીઓની નિવેદનો કમિશને નોંધ્યાં હતાં.

તેમાં આસારામ...\nઅગાઉની સામગ્રીનો સારાંશ નીચે મુજબ કરી શકાય છે:
આસારામ આશ્રમમાં અમદાવાદના બે બાળકોના અપમૃત્યુના મુદ્દે  ગુજરાત વિધાનસભાનું બજેટ સત્ર હિંસક બન્યું હતું અને ગૃહે ન છાજે તેવાં દૃશ્યો નિહાળ્યાં.